CELEX: 32021D1407
Language: da
Date: 2021-08-26 00:00:00
Title: Kommissionens gennemførelsesafgørelse (EU) 2021/1407 af 26. august 2021 om ændring af gennemførelsesafgørelse (EU) 2019/919 for så vidt angår harmoniserede standarder for brandmodstandsdygtige brændstofslanger, ikke-brandmodstandsdygtige brændstofslanger, søventiler og skroggennemføringer, brændstof-, olie og elkomponenter monteret på indenbords dieselmotorer og ror

27.8.2021   
               
               
                  DA
               
               
                  Den Europæiske Unions Tidende
               
               
                  L 303/8
               
            
         KOMMISSIONENS GENNEMFØRELSESAFGØRELSE (EU) 2021/1407
         af 26. august 2021
         om ændring af gennemførelsesafgørelse (EU) 2019/919 for så vidt angår harmoniserede standarder for brandmodstandsdygtige brændstofslanger, ikke-brandmodstandsdygtige brændstofslanger, søventiler og skroggennemføringer, brændstof-, olie og elkomponenter monteret på indenbords dieselmotorer og ror
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 14 i Europa-Parlamentets og Rådets direktiv 2013/53/EU (2), formodes produkter, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende, at være i overensstemmelse med de krav, der er omfattet af disse standarder eller dele deraf, jf. artikel 4, stk. 1, i direktiv 2013/53/EU og bilag I til nævnte direktiv.
                  
               
                     (2)
                  
                  
                     Ved Kommissionens gennemførelsesafgørelse C(2015) 8736 (3) anmodede Kommissionen CEN og Cenelec om at udarbejde og revidere harmoniserede standarder til støtte for direktiv 2013/53/EU og forholde sig til de strengere væsentlige krav i artikel 4, stk. 1, i direktiv 2013/53/EU og bilag I til nævnte direktiv sammenlignet med Europa-Parlamentets og Rådets ophævede direktiv 94/25/EF (4).
                  
               
                     (3)
                  
                  
                     Ved gennemførelsesafgørelse C(2015) 8736 blev CEN og Cenelec også anmodet om at revidere standarder, hvis referencer blev offentliggjort ved Kommissionens meddelelse 2015/C 087/01 (5).
                  
               
                     (4)
                  
                  
                     På baggrund af anmodningen i gennemførelsesafgørelse C(2015) 8736 reviderede CEN følgende harmoniserede standarder, hvis referencer er blevet offentliggjort ved Kommissionens gennemførelsesafgørelse 2019/919 (6): EN ISO 7840:2018 om brandmodstandsdygtige brændstofslanger, EN ISO 8469:2018 om ikke-brandsikre brændstofslanger, harmoniserede standarder EN ISO 9093-1:2018 og EN ISO 9093-2:2018 om søventiler og skroggennemføringer og EN ISO 16147:2017 om indenbords dieselmotorer og brændstof- og elkomponenter befæstet på motor. Dette resulterede i vedtagelsen af følgende harmoniserede standarder: EN ISO 7840:2021, EN ISO 8469:2021, EN ISO 9093:2021 og EN ISO 16147:2021.
                  
               
                     (5)
                  
                  
                     På grundlag af anmodningen i gennemførelsesafgørelse C(2015) 8736 udarbejdede CEN også en ny harmoniseret standard EN ISO 23411:2021 om ror.
                  
               
                     (6)
                  
                  
                     Kommissionen har sammen med CEN vurderet, hvorvidt de standarder, der er udarbejdet eller revideret af CEN, er i overensstemmelse med anmodningen i gennemførelsesafgørelse C(2015) 8736.
                  
               
                     (7)
                  
                  
                     Standarden EN ISO 7840:2021 fastsætter generelle krav og fysiske prøvninger for brandmodstandsdygtige brændstofslanger til transport af benzin eller benzin blandet med ethanol og dieselbrændstof eller dieselbrændstof blandet med FAME, konstrueret til et arbejdstryk på højst 0,34 MPa for slanger med en indre diameter på højst 10 mm og 0,25 MPa for slanger med en indre diameter på højst 63 mm i mindre skibe.
                  
               
                     (8)
                  
                  
                     Standarden EN ISO 8469: 2021 fastsætter generelle krav og fysiske prøvninger for ikke-brandmodstandsdygtige brændstofslanger til transport af benzin eller benzin blandet med ethanol, og dieselbrændstof eller dieselbrændstof blandet med FAME, konstrueret til et arbejdstryk på højst 0,34 MPa for slanger med indre diameter på højst 10 mm, og 0,25 MPa for slanger med en indre diameter på højst 63 mm i mindre skibe på op til 24 m.
                  
               
                     (9)
                  
                  
                     Standarden EN ISO 9093:2021 fastsætter krav til skroggennemføringer, søventiler, slangetilslutninger, deres fittings og montering i mindre skibe på op til 24 m.
                  
               
                     (10)
                  
                  
                     Standarden EN ISO 16147:2021 fastsætter krav til konstruktion og installation af brændstof-, olie- og elkomponenter monteret på indenbords dieselmotorer med henblik på at minimere brændstoflækage, risiko for elektrisk stød og risiko og/eller spredning af brand på mindre skibe på op til 24 m.
                  
               
                     (11)
                  
                  
                     Standarden EN ISO 23411:2021 fastsætter konstruktions- og prøvningskrav for ror installeret i mindre skibe på op til 24 m.
                  
               
                     (12)
                  
                  
                     Standarderne EN ISO 7840:2021, EN ISO 8469:2021, EN ISO 9093:2021, EN ISO 16147:2021 og EN ISO 23411:2021 opfylder de krav, de har til formål at dække, og som er fastsat i artikel 4, stk. 1, i direktiv 2013/53/EU samt i del A i bilag I til nævnte direktiv. Referencerne for de nævnte standarder bør derfor offentliggøres i Den Europæiske Unions Tidende.
                  
               
                     (13)
                  
                  
                     Standard EN ISO 7840:2021 skal erstatte standard EN ISO 7840:2018. Standard EN ISO 8469:2021 skal erstatte standard EN ISO 8469:2018. Standard EN ISO 9093:2021 skal erstatte standarderne EN ISO 9093-1:2018 og EN ISO 9093-2:2018. Standard EN ISO 16147:2021 skal erstatte standard EN ISO 16147:2017. Standard EN ISO 23411:2021 skal erstatte standarderne EN ISO 9775:2017 og EN ISO 15652:2017, offentliggjort ved Kommissionens meddelelse 2018/C 209/05 (7).
                  
               
                     (14)
                  
                  
                     Det er derfor nødvendigt at tilbagetrække referencerne for standarderne EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 og EN ISO 16147:2017 fra Den Europæiske Unions Tidende (8).
                  
               
                     (15)
                  
                  
                     For at give fabrikanterne tilstrækkelig tid til at tilpasse deres produkter til de reviderede versioner af de harmoniserede standarder EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 og EN ISO 16147:2017 er det nødvendigt at udskyde tilbagetrækningen af referencerne for disse standarder.
                  
               
                     (16)
                  
                  
                     I bilag I til gennemførelsesafgørelse (EU) 2019/919 er der opført referencer for harmoniserede standarder til støtte for direktiv 2013/53/EU. Referencerne til de harmoniserede standarder EN ISO 7840: 2021, EN ISO 8469:2021, EN ISO 9093:2021, EN ISO 16147:2021 og EN ISO 23411:2021 bør opføres i nævnte bilag. Referencerne for de harmoniserede standarder EN ISO 7840:2018, EN ISO 8469:2018, EN ISO 9093-1:2018 og EN ISO 9093-2:2018 bør udgå af nævnte bilag.
                  
               
                     (17)
                  
                  
                     I bilag II til gennemførelsesafgørelse (EU) 2019/919 er der opført referencer for harmoniserede standarder, som er udarbejdet til støtte for direktiv 2013/53/EU, der trækkes tilbage fra Den Europæiske Unions Tidende. Referencerne for de harmoniserede standarder EN ISO 9775:2017, EN ISO 15652:2017 og EN ISO 16147:2017 bør opføres i nævnte bilag.
                  
               
                     (18)
                  
                  
                     Gennemførelsesafgørelse (EU) 2019/919 bør derfor ændres.
                  
               
                     (19)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på datoen for offentliggørelsen —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/919 foretages følgende ændringer:
            
                        1)
                     
                     
                        Bilag I ændres i overensstemmelse med bilag I til nærværende afgørelse.
                     
                  
                        2)
                     
                     
                        Bilag II ændres i overensstemmelse med bilag II til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Punkt 2) i bilag I finder anvendelse fra den 27. februar 2023.
         
         
            Udfærdiget i Bruxelles, den 26. august 2021.
            
               
                  På Kommissionens vegne
               
               
                  Ursula VON DER LEYEN
               
               Formand
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF (EUT L 354 af 28.12.2013, s. 90).
         
            (3)  Kommissionens gennemførelsesafgørelse C(2015) 8736 af 15. december 2015 om en anmodning om standardisering til Den Europæiske Standardiseringsorganisation og Den Europæiske Komité for Elektroteknisk Standardisering for så vidt angår fritidsfartøjer og personlige fartøjer til støtte for Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF (endnu ikke offentliggjort i EUT).
         
            (4)  Europa-Parlamentets og Rådet direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (EFT L 164 af 30.6.1994, s. 15).
         
            (5)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 87 af 13.3.2015, s. 1).
         
            (6)  Kommissionens gennemførelsesafgørelse (EU) 2019/919 af 4. juni 2019 om harmoniserede standarder for fritidsfartøjer og personlige fartøjer, der er udarbejdet til støtte for Europa-Parlamentets og Rådets direktiv 2013/53/EU (EUT L 146 af 5.6.2019, s. 106).
         
            (7)  Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2013/53/EU af 20. november 2013 om fritidsfartøjer og personlige fartøjer og om ophævelse af direktiv 94/25/EF (Titler og referencer for harmoniserede standarder, som skal offentliggøres i henhold til EU's harmoniseringslovgivning) (EUT C 209 af 15.6.2018, s. 137).
         
            (8)  EUT C 209 af 15.6.2018, s. 137.
      
      
         
            BILAG I
            I bilag I til gennemførelsesafgørelse (EU) 2019/919 foretages følgende ændringer:
            
                        1)
                     
                     
                        Følgende løbenumre indsættes:
                        
                                    
                                       Nr.
                                    
                                 
                                 
                                    
                                       Reference for standarden
                                    
                                 
                              
                                    »35
                                 
                                 
                                    EN ISO 7840:2021
                                 
                              
                                     
                                 
                                 
                                    Mindre skibe — Brandmodstandsdygtige brændstofslanger
                                 
                              
                                    36
                                 
                                 
                                    EN ISO 8469:2021
                                 
                              
                                     
                                 
                                 
                                    Mindre skibe — Ikke-brandmodstandsdygtige brændstofslanger
                                 
                              
                                    37
                                 
                                 
                                    EN ISO 9093:2021
                                 
                              
                                     
                                 
                                 
                                    Mindre skibe — Søventiler og skroggennemføringer
                                 
                              
                                    38
                                 
                                 
                                    EN ISO 16147:2021
                                 
                              
                                     
                                 
                                 
                                    Mindre skibe — Indenbords dieselmotorer — Brændstof-, olie og elkomponenter monteret på motor
                                 
                              
                                    39
                                 
                                 
                                    EN ISO 23411:2021
                                 
                              
                                     
                                 
                                 
                                    Mindre skibe — Ror«
                                 
                              
                  
                        2)
                     
                     
                        Løbenummer 5, 6, 9 og 10 udgår.
                     
                  
      
      
         
            BILAG II
            I bilag II til gennemførelsesafgørelse (EU) 2019/919 tilføjes følgende numre:
            
               
                           
                              Nr.
                           
                        
                        
                           
                              Reference for standarden
                           
                        
                        
                           
                              Dato for tilbagetrækning
                           
                        
                     
                           »33
                        
                        
                           EN ISO 9775:2017
                           Mindre skibe — Fjernstyrede styresystemer for påhængsmotorer på 15 kW til 40 kW (ISO 9775:1990)
                        
                        
                           27. februar 2023
                        
                     
                           34
                        
                        
                           EN ISO 15652:2017
                           Fritidsfartøjer — Styringssystemer til minijetbåde (ISO 15652:2003)
                        
                        
                           27. februar 2023
                        
                     
                           35
                        
                        
                           EN ISO 16147:2017
                           Fritidsfartøjer — Indenbords dieselmotorer — Brændstof- og elkomponenter befæstet på motor (ISO 16147:2002/A1:2013)
                        
                        
                           27. februar 2023«